West Ham United FC

West Ham United Football Club on lontoolainen jalkapalloseura, joka pelaa Englannin Valioliigassa noustuaan sinne takaisin kauden 2011–2012 päätteeksi, yhden Mestaruussarjassa vietetyn kauden jälkeen. West Ham United oli alun perin Lontoon laivatelakan työläisille perustettu jalkapalloseura Thames Ironworks FC. Tästä on peräisin seuran logossa olevat vasarat ja lempinimet Hammers ja Irons. Vuonna 1900 seura otti uuden nimensä Lontoon West Hamin alueesta, jolla se pelasi. Nykyään West Ham kuuluu Newhamin kaupunkipiiriin. Englannin jalkapalloliitto mätkäisi seuralle ennätyssuuret 5,5 miljoonan punnan sakot Carlos Tévezin ja Javier Mascheranon sopimusepäselvyyksien vuoksi 27. huhtikuuta 2007.http://news.bbc.co.uk/sport2/hi/football/teams/w/west_ham_utd/6594613.stm West Hamin pääomistajia ovat brittiläinen David Sullivan (38,8%), tšekkiläinen Daniel Křetínský (27%), Sullivanin edesmenneen liikekumppanin ja seuran entisen osaomistajan David Goldin tytär Vanessa Gold (25,1%) sekä yhdysvaltalainen J. Albert Smith (8%). Loput 1,1 prosenttia seuran osakkeista on muiden investoijien omistuksessa. Kaudesta 2016–2017 lähtien West Ham on pelannut kotiottelunsa Lontoon olympiastadionilla.http://www.dailymail.co.uk/sport/football/article-3235667/West-Ham-ordered-reveal-details-Olympic-Stadium-FOI-request-disclosure-approved.html == Liigamenestys == West Ham United ei ole koskaan voittanut Englannin liigan ylintä sarjaa. Kaudella 1985–1986 se sijoittui 1. divisioonassa kolmanneksi. Kaudesta 1992–1993 pelatussa Valioliigassa se on ollut mukana neljää toisella sarjatasolla pelaamaansa kautta lukuun ottamatta ja sijoittunut parhaimmillaan viidenneksi kaudella 1998–1999, seitsemänneksi kausilla 2001–2002 ja 2015–2016 sekä kahdeksanneksi kaudella 1997–1998. == Cupmenestys == West Ham United on voittanut FA Cupin kolme kertaa. Ensimmäisen kerran se pelasi FA Cupin loppuottelussa kaudella 1922–1923, kun Wembley Stadium toimi ensimmäistä kertaa loppuottelun näyttämönä. Tuolloin West Ham hävisi Bolton Wanderersille 2–0. Kaudella 1963–1964 Ron Greenwoodin valmentama West Ham United voitti FA Cupin neljännesvälierissä Swindon Townin 3–1, puolivälierissä Burnleyn 3–2, Hillsborough'lla pelatussa välieräottelussa Manchester Unitedin 3–1 ja Wembleyllä pelatussa loppuottelussa Preston North Endin 3–2. West Hamin maalintekijät loppuottelussa olivat John Sissons, Geoff Hurst ja Ronnie Boyce. Joukkueen kapteeni oli Bobby Moore, joka kaksi vuotta myöhemmin oli maailmanmestaruuden voittaneen Englannin maajoukkueen kapteeni. West Hamin pelaajista maailmanmestarijoukkueeseen kuuluivat myös Geoff Hurst ja Martin Peters, joista jälkimmäinen ei pelannut vuoden 1964 cupfinaalissa. Kauden 1974–1975 FA Cupissa West Ham United voitti neljännesvälierissä Queens Park Rangersin 2–1, puolivälierissä Arsenalin 2–0 ja välierissä Ipswich Townin uusintaottelussa 2–1 ensimmäisen ottelun päätyttyä maalittomana. Loppuotteluvastustaja oli 2. divisioonassa pelannut Fulham, jossa pelasi West Hamin entinen kapteeni Bobby Moore. West Ham voitti loppuottelun 2–0. West Hamin tuore hankinta Alan Taylor teki joukkueensa molemmat maalit niin Arsenalia, Ipswichiä kuin loppuottelussa Fulhamiakin vastaan. Kaudella 1979–1980 West Ham United pelasi liigaa 2. divisioonassa mutta selviytyi FA Cupin loppuotteluun voittamalla muun muassa neljännesvälierissä Swansea Cityn 2–0, puolivälierissä Aston Villan 1–0 ja välierien uusintaottelussa Evertonin 2–1 ensimmäisen ottelun päätyttyä tasalukemiin 1–1. Loppuottelussa West Ham voitti edelliskauden cupmestarin Arsenalin maajoukkuemies Trevor Brookingin puskumaalilla 1–0. West Hamin kapteeni oli Billy Bonds, joka toimi samassa tehtävässä viisi vuotta aiemmin West Hamin voittaessa cupin edellisen kerran. West Hamin pelaaja Paul Allen oli 17 vuoden ja 256 päivän iässä nuorin Wembleyllä FA Cupin loppuottelussa pelannut. == Saavutuksia == *Englannin liigan 1.divisioona (korkein sarjataso): pronssia 1986 *FA Cup: mestari 1964, 1975, 1980 (loppuottelija lisäksi 1923, 2006) *Liigacup: loppuottelussa 1966, 1981 *FA Charity Shield: voittaja 1964 (jaettu voitto) *FA War Cup: voittaja 1940 *Cup-voittajien cup: mestari 1965 (loppuottelija lisäksi 1976) *UEFA Intertoto Cup: voittaja 1999 *Konferenssiliiga: voittaja 2023 == Edustusjoukkue == | colspan=7 style="background: #8B0000" align=center| Maalivahdit |- | colspan=7 style="background: #8B0000" align=center| Puolustajat |- | colspan=7 style="background: #8B0000" align=center| Keskikenttäpelaajat |- | colspan=7 style="background: #8B0000" align=center| Hyökkääjät === Lainalla olevat pelaajat === Päivitetty 25. elokuuta 2024.Players on loan Transfermarkt. Viitattu 19.9.2018. Numero Pelaaja Pelipaikka Joukkue Päättymispäivä – Mohamadou Kanté KK Paris FC 30. kesäkuuta 2025 ==Pelaajien siirtoennätykset== :Päivitetty 25. elokuuta 2024. === Kalleimmat ostot === {| style="width: 100px;" Siirtosumma 50.0M € 47.5M € 43.0M € 42.95M € 38.6M € 38.0M € 38.0M € 35.0M € 35.0M € 34.8M € === Kalleimmat myynnit === {| style="width: 100px;" Siirtosumma 116.6M € 29.3M € 29.0M € 26.0M € 25.6M € 25.0M € 22.8M € 22.5M € 22.5M € 17.85M € == West Hamin tähtimiehistö == Vuonna 2003 ilmestyneessä The Official West Ham United Dream Team -kirjassa kirjantekijät Adam Ward ja Dave Smith keräsivät 500:lta West Hamin kannattajalta heidän unelmamiehistönsä. Vain sodan jälkeisen ajan pelaajat kelpuutettiin unelmamiehistöön. West Hamin tähtimiehistö == Entisiä West Hamin pelaajia == * Bobby Moore * Geoff Hurst * Martin Peters * Trevor Brooking * Paul Ince * Phil Parkes * Alan Devonshire * Alvin Martin * Julian Dicks * Rio Ferdinand * Frank Lampard * Joe Cole * Trevor Sinclair * Michael Carrick * Jermain Defoe * Stuart Pearce * Les Ferdinand * Marlon Harewood * Anton Ferdinand * Teddy Sheringham * Bobby Zamora * Carlos Tevez * Javier Mascherano * Slaven Bilić * Paolo Di Canio * Iain Dowie * Ray Stewart * Frank McAvennie * Hannu Tihinen * Florin Răducioiu * Shaka Hislop * Craig Bellamy * Fredrik Ljungberg * David James == West Hamin managerit kautta aikain == * 1901–1932 Syd King * 1932–1950 Charlie Paynter * 1950–1961 Ted Fenton * 1961–1974 Ron Greenwood * 1974–1989 John Lyall * 1989–1990 Lou Macari * 1990–1994 Billy Bonds * 1994–2001 Harry Redknapp * 2001–2003 Glenn Roeder * 2003–2006 Alan Pardew * 2006–2008 Alan Curbishley * 2008–2010 Gianfranco Zola * 2010–2011 Avram Grant * 2011–2015 Sam Allardyce * 2015–2017 Slaven Bilić * 2017–2018 David Moyes * 2018–2020 Manuel Pellegrini * 2020–2024 David Moyes * 2024–2025 Julen Lopetegui == Lähteet == == Aiheesta muualla == * West Ham United FC:n viralliset verkkosivut * West Ham United Blog epäviralliset verkkosivut Luokka:Lontoon jalkapalloseurat Luokka:Vuonna 1895 perustetut urheiluseurat Luokka:Seulonnan keskeiset artikkelit